
A hőindukált GUT15/CR20 lncRNS család vizsgálata bioinformatikai módszerekkel

Kulcsszavak: nemkódoló RNS; hőstressz; K-mer; virágzó növények
A nemkódoló RNS-ek (lncRNS) részt vesznek a növények életfolyamataiban, azonban ennek pontos mechanizmusa nagyrészt ismeretlen. A virágos növényekre specifikus GUT15/CR20 lncRNS-család tagjai fokozott kifejeződést mutatnak hő hatására egy- és kétszikűekben. Egy jellegzetes másodlagos szerkezetet kialakítani képes konzervált régió alapján vizsgáltuk a homológok jelenlétét és azok szekvenciájának változásait a törzsfejlődés során bioinformatikai módszerek segítségével. Munkánk során közel 500 homológot azonosítottunk, bemutattuk ezek konzerváltságát, másodlagos szerkezetetét, elemeztük lehetséges funkcióikat. Eredményeink hozzájárulhatnak funkciójuk, és ezáltal a hőstressz válasz jobb megismeréséhez.



